ATHARI ZA SIASA ZA MIGAWANYIKO
Siasa ni nguzo muhimu katika nchi au jamii yoyote ile. Siasa ndiyo inayoamua ukuaji wa nchi. Iwapo siasa itajengwa kwa msingi mwema, nchi husika itaendelea na kujitegemea. Lakini iwapo nchi itajiingiza katika siasa ya mgawanyiko, basi itajirudisha nyuma kimaendeleo kutokana na athari za siasa ya mgawanyiko.
Kwanza, siasa ya mgawanyiko husababisha uchumi wa nchi husika kudorora. Hii ni kwa sababu wawekezaji wengi wataona afadhali kuwekeza katika nchi zingine. Hivyo basi wananchi wengi hawatapata nafasi za kazi na walio nazo watazipoteza. Pia wananchi wenyewe wataogopa kuwekeza kwa kuhofia  kuwa watapoteza mali yao. Viongozi pia nao watashiriki katika maswala ya siasa zaidi huku wakisahau kufanya maendeleo ya uchumi. Hivyo basi nchi itakosa kujitegemea na itabidi iweze kutegemea nchi zingine ili iendelee.
Siasa za mgawanyiko pia itachangia vita ambapo makundi mbalimbali yatajitokeza kutetea viongozi wao. Wanasiasa wasiojali maslahi ya wananchi hutumia lugha chafu  ili kutenganisha wananchi. Wananchi nao pia wanauaminifu zaidi kwa viongozi wao na watasababisha hata vita ili kuwatetea. Vifo vitaletwa na vita na hata wengine kupata majeraha. Ni jambo la kusikitisha kumwona mja akitoa mwenzake uhai kinyama. Vijisenti vichache ndivyo vinavyowatia watu uhayawani amabavyo vinapeanwa na wanasiasa. Watoto wengi wanabaki mayatima kwa kupoteza wazazi wakati wa vita za kisiasa.
Watu pia hujipata wanahama kiholela ili kutafuta mahali salama pa kuishi. Wananchi huhofia kupoteza mali yao na pia maisha yao hivyo basi kuwalazimu kuhama. Inakuwa ngumu ngumu kwa wananchi wengine kujiendeleza kwa kuwa mipango yao ya kimaisha huharibiwa wanapolazimika kuhama. Kuhama huleta gharama kwa mtu binafsi kwa kuwa anapohama inabidi aanze kujipanga upya kimaisha.
Ushirikiano baina ya wananchi unapoea. Hii ni kutokana na ukabila unaotokana na siasa. Kwani nani aliyesema mwanasiasa  lazima awe wa kabila lako? Wananchi wengi hujipata wakimtetea mwanasiasa wa kabila lao hata kama ana makosa. Wananchi badala ya kusaidiana, hutengana na kujihusisha tu na maswala yanayohusu jammi au kabila lake. Ikumbukwe kwamba umoja ni nguvu na utengano ni udhaifu. Lakini hili halizingatiwi kabisa  katika  siasa. Si ajabu kwamba mtu anaweza  kumuua jirani yake kwa sababu  si wa kabila lake. Hapo ndio uhuru wa mtu kuishi anapotaka unapokatizwa. Pia, watu hawawezi kujifunza mambo mapya kwa kuwa hakuna ushirikiano baina ya kabila tofauti tofauti. Viongozi walio na tamaa ya mali watawachochea wananchi dhidi ya kushirikiana.
Pia kuna mapendeleo yatakayojitokeza wakati wa siasa ya mgawanyiko. Ni mara ngapi umesikia mtu amenyimwa kazi kwa kutounga mrengo fulani wa kisiasa mkono? Naam jambo hili si geni na iwapo kutokuwa na siasa hizi za mgawanyiko basi nafasi za kazi zitabaki  tu kwa wachache wanaojuana. Watu wengi wanaamini ili kupata kazi lazima uwe na ‘connection’ ambayo si rahisi kupata. Kwa hivyo wananchi wanyonge wamebaki na kazi ya kutafuta kazi tu.
Siasa za migawangiko huleta utabaka ambapo walio na mali wataendelea Kujipulia mali zaidi na wanyonge wakiendelea kuwa maskini. Wanasiasa wanafadhili miradi inayofaidisha tu matajiri na wanyonge wasio na haki wakibaki kulia. "Nimefungua hoteli kubwa ya kimataifa” utasikia kiongozi fulani akisema na wananchi wa kawaida, kwa lugha ya kimombo eti wanaitwa 'common mwananchi’ watashangaa kwa kuwa hakuna manufaa yoyote watakayopata. 
Elimu duni pia ndiyo wanayoipata wananchi. Walio na uwezo ndio wanaoshughulikiwa, na wale wanyonge wakiachwa wajisaidie. Wanasiasa fulani wanachochea wakuu wa shule kuwaruhusu tu wanafunzi wachache kupata elimu. 

Question: Nani huendeleza siasa za mgawanyiko?
Answer: Viongozi